  Майя Бывальцева 12-тӥ шуркынмонэ шуныт фронт Удмуртиын омырез -1 градусозь шунтоз, но 13-тӥ шуркынмонысен нош ик кезьытскыны кутскоз. 11-тӥ шуркынмонэ со сярысь вераз улосвыл гидрометцентрысь куазез эскеронъя ёзэтлэн кивалтӥсез Алла Шумихина. «Нырысь ик лымыяны кутскоз лымшор ёросъёсын (матысь часъёсы), ӝытпал со шор ёросъёсы вуоз, собере уйпал но шунды ӝужан пала. Чакланъёсъя, тужгес трос лымы усёз уйин», — вераз куазез эскерись. Туннэ ӝытазе ини куд-ог интыосын температура -5…-10 градусозь ӝутскоз. 12-тӥ шуркынмонэ нуназе -1…-6 градус луоз. Куд-ог интыосын кот лымы но йӧзор усёз. Куазез эскерисьёслэн чакламзыя, трос лымыяны кулэ ӧвӧл. 13-тӥ шуркынмонэ выльысь кезьытскоз. 14-тӥ шуркынмонэ Арктикаысь циклонэн кезьытъёс вуозы. Омыр зӥбет ӝог будыны кутскоз, нош температура усёз. 15-тӥ шуркынмонысен уйёсы температура -2 градуслэсь улӥе лэзькылоз. Тегъёс: Мерлык Ижкар Удмуртия куазь лымы  